შნაპსი

შნაპსი - ალკოჰოლური სასმელის სახეობა, რომლის რამდენიმე ფორმა არსებობს, მათ შორის გამოხდილი ხილის კონიაკები, მცენარეული ლიქიორები, ინფუზიები და „არომატული ლიქიორები“. მზადდება მარცვლეულისგან დამზადებული ალკოჰოლური სასმელების, ხილის სიროფების, სანელებლების ან ხელოვნური არომატიზატორების შეზავებით. ინგლისური ნასესხები სიტყვა „schnapps“ მომდინარეობს გერმანული სიტყვიდან Schnaps (მრავლობითი: Schnäpse) რომელიც გამოიყენება სასმელებთან დაკავშირებით. სიტყვა Schnaps წარმოიშვა სასაუბრო გერმანული ენიდან და უკავშირდება გერმანულ ტერმინს „schnappen“, რაც ნიშნავს „ნაჩქარევი“ ან „ხელის ტაცება“, რაც გულისხმობს იმ ფაქტს, რომ სპირტი ჩვეულებრივ უნდა დალიოთ პატარა ჭიქიდან მომენტალურად. ბრიტანულ ინგლისურ ენაში შესაბამისი ტერმინია „დრამი“. გერმანული ტერმინი შნაპსი აღნიშნავს ნებისმიერი სახის ძლიერ ალკოჰოლურ სასმელს. ავსტრიაში, შვეიცარიაში, სამხრეთ გერმანიაში და საფრანგეთის რეგიონებში, ელზასსა და ლოთარინგიაში, შნაპსს უწოდებენ ობსტლერს ან ობსტრანდს (გერმანულას Obst არის ხილი) და არის ძალიან პოპულარული. ობსტლერი, რომელიც ხილის კონიაკია, ძირითადად ცნობილია გერმანულენოვანი ტერიტორიის სამხრეთ ნაწილთან. ჩრდილოეთ გერმანიაში თითქმის ყველა ტრადიციული გამოხდილი სასმელი მარცვლეულის საფუძველზე მიიღება. ხილის ძირითადი სახეობები, რომლებიც გერმანული შნაპსისთვის გამოიყენება, არის ვაშლი, მსხალი, ქლიავი, ალუბალი და გარგარი. ამ ხუთის გარდა სხვა ხილი იშვიათად გამოიყენება. ობსტლერის (ხილის წყლის) დასამზადებლად ვაშლს იყენებენ მსხლებთან ერთად. სხვადასხვა სახის ობსტლერის მსგავსია რაკიჯას სახეობებისა, რომლებიც გვხვდება ბალკანეთსა და აღმოსავლეთ ევროპაში. სლივოვიცი (Slivovitz) არის პოპულარული სასმელი, რომელიც დამზადებულია შავი ქლიავისგან და მთელ რეგიონში გვხვდება. ყველაზე პოპულარული შნაპსი დიდ ბრიტანეთში არის ატმის შნაპსი. მას საკმაოდ მრავალფეროვანი სახეობები აქვს, ურევენ სხვა სასმელებთან ერთად და ქმნიან სხვადასხვა კოქტეილებს. იგი მზადდება სუფთა მარცვლოვანი სპირტისგან ატმის არომატის დამატებით. მას აქვს ძლიერი ტკბილი გემო. იგი პოპულარული გახდა დიდ ბრიტანეთში 1970–იან და 1980–იან წლებში. შნაპსის წარმოებაში წამყვანი ბრენდია არჩერსი, მაგრამ ზოგიერთ დიდ სუპერმარკეტს აქვს საკუთარი ბრენდის ატმის შნაპსი, რომელიც იყიდება ნაკლებ ფასად. არჩერსის ატმის შნაპსი უფრო ჰგავს ამერიკულ სტილის შნაპსს. ბევრი ალკოჰოლური სასმელი, რომელსაც შნაპსს უწოდებენ, მაგრამ განსხვავდება ობსტლერისგან, იქმნება მცენარეული ან ხილის არომატის საშუალებით სპირტში შერევის სხვადასხვა მეთოდით. გამოყენებული სუფთა სპირტი შეიძლება განსხვავდებოდეს დამზადების ადგილმდებარეობისა და ტრადიციის მიხედვით. კრაუტერლიქიორი (მცენარეული ლიქიორი) იტალიური ამაროს (ლიქიორი) მსგავსია. ცნობილი ბრენდებია იაგერმაისტერი, უნდერბერგი და ვურცელპეტერი. ჰიმბერგეისტი (ჟოლოს სპირტი) არის ჩალბობილი ახალი კენკრის ინფუზია ნეიტრალური ალკოჰოლური სასმელებით, რომელიც რამდენიმე კვირით იყო გაჟღენთილი, სანამ დაიწყებოდა მისი გამოხდა. ლიქიორის იაფი ტკბილი ფორმა ამერიკაში მზადდება სუფთა მარცვლეულის სპირტის შერევით ხილის სიროფთან, სანელებლებთან ან სხვა არომატთან. მოხსენიებულია, როგორც „შნაპსები“, ისინი ჩამოსხმული აქვთ ალკოჰოლის შემდეგნაირი შემცველობით, 15% და 20% (30-40 მტკიცებულება), თუმცა ზოგი მათგანი შეიძლება ბევრად უფრო მაღალი იყოს. შნაპსის, კერძოდ ატმის შნაპსების, პოპულარობა აფეთქდა ამერიკაში 1980-იან წლებში . ↑ schnapps - Definition of schnapps in US English by Oxford Dictionaries. დაარქივებულია ორიგინალიდან — 4 March 2016. ციტირების თარიღი: 29 April 2018. ↑ The American Heritage Dictionary of the English Language.  ↑ Wahrig: Deutsches Wörterbuch (Munich: Bertelsmann, 2006). See Branntwein at p. 298 and Schnaps at p. 1305. ↑ Kluge: Etymologisches Wörterbuch der deutschen Sprache, 23., erweiterte Auflage (Berlin: Walter de Gruyter, 1999), 734. ↑ 5.0 5.1 „Schnapps, the Cordial Spirit“. The New York Times. 27 October 1985. ციტირების თარიღი: 31 July 2018. ↑ Wahrig: Deutsches Wörterbuch (Munich: Bertelsmann, 2006). See Obstler at p. 1087, "aus einer Obstsorte hergestellter Branntwein." ↑ Lichine, Alexis. Alexis Lichine’s New Encyclopedia of Wines & Spirits (New York: Alfred A. Knopf, 1987), 306–307. ↑ „Schnapps, the Cordial Spirit“. The New York Times. 1985-10-27. ციტირების თარიღი: 2020-09-11.